Verskeie uitdagings staar die Suid-Afrikaanse ekonomie in die gesig. Ontleders sê die twee kwaaiste uitdaging is om ekonomiese groei bo 4% te kry en om die land se hoë werkloosheidsyfer nou kaalvuis te pak.
Kwessies wat ekonome hinder, is dat Suid-Afrika se primêre sektor ook nie meer die ekonomie ondersteun nie. Dit juis omdat kwessies soos die gronddebat landbou se vooruitsigte skaad en die Mynbouhandves onsekerheid oor ’n sektor plaas wat die land se ekonomie oor 100 jaar ondersteun het.
’n Ontleder by PSG Wealth, Dawie Klopper, het die situasie in oënskou geneem. Hy het gewaarsku dat tariefbeskerming dalk op hande is, wat verbruikers aan die kortste ent gaan laat trek.
Hy sê: ‘’ Suid-Afrika het met die onsekerheid wat in die Zuma-era in die land geheers het en met die korrupsie wat plaasgevind het, baie van ons vermoë om te vervaardig, vernietig.